מגפת הקורונה בקוריאה הדרומית

המקרה הראשון של התפרצות נגיף הקורונה COVID-19 בקוריאה הדרומית הוכרז ב-20 בינואר 2020. כחודש לאחר מכן, ב-21 בפברואר כבר הוכרזו 346 חולים על ידי המרכזים הקוריאניים לבקרת מחלות ומניעתן (KCDC). הסיבה לקפיצה הייתה ככל הנראה בשל "חולה מספר 31" שהשתתפה בהתאגדויות דתיות בכנסייתו שבעיר דאיגו. בשל כך העיר דאיגו כולה הוכנסה לבידוד. חודשיים לאחר ההתפרצות (ב-24 במרץ), כבר היו 9,037 מקרים של חולים, ו-120 מתים. 348,582 איש נבדקו להימצאות הנגיף מצוי בדמם. קוריאה הדרומית הוגדרה על ידי מדינות רבות כדוגמה להצלחה מרובה בהתמודדות עם הנגיף, וזאת כיוון שנקטה צעדים מהירים ונרחבים לקיום בדיקות ולבידוד הנדבקים, ואף על פי שלא כל ערי קוריאה הדרומית הוכנסו לבידוד מלא או לסגר. 30 החולים הראשונים שאובחנו כנושאי הנגיף, ביקרו ברובם בווהאן וסביבתה בזמן התפרצות הנגיף, או שהיו בקשר עם אנשים אחרים שחזרו משם. עם זאת, נמצאו מספר חולים שהגיעו ישירות מיפן ותאילנד. ב-18 בפברואר 2020, החולה ה-31 אותרה בעיר דאיגו. התברר שהחולה היא חברה בכנסייה מזרם השינצ'אונג'י (אנ'). החולה הלכה להתאספויות דתיות שבהן קיים מגע בין המשתתפים, גם כאשר היא הראתה סימפטומים לנגיף. בימים שלאחר מכן, רבים מקרוביה של החולה אובחנו כחיוביים לנגיף ה-COVID-19. ב-20 בפברואר, הרחובות של דאיגו התרוקנו מתושביהן. מקרה המוות הראשון דווח מבית החולים צ'אונגדו דאאנאם במחוז צ'אונגדו (אנ'). על פי העדות של ראש העיר של דאיגו, מתוך 4,400 בדיקות בין אנשי הכנסייה, 544 אובחנו כחיוביים למחלה. התברר שהאישה החברה בארגון השינצ'אונג'י שחלתה בנגיף לקחה חלק בטקס הלוויה, שלקחו בו רבים מאנשי הכנסייה. לאחר ששלושה חיילים אובחנו חיוביים, הוטל סגר על כל המתקנים הצבאיים בקוריאה הדרומית. טיסות ואירועים תרבותיים רבים בוטלו ונדחו. פיקוד כוחות ארצות הברית בקוריאה העלה את רמת הכוננות לכזו שאוסרת כל טיסות לא הכרחיות, ונסגרו כל המתקנים שאינם הכרחיים. מחנה האמפריז (אנ') הודיע על פרוטוקול חדש בזיהוי הנגיף, כולל בדיקות טמפרטורה קבועות. חייל במחנה קארול (אנ') אובחן חיובי והוכנס לבידוד דרך העברתו למחנה ווקר (אנ'). בעקבות ביצוע בידוד, ריחוק חברתי, בדיקות רבות ומהירות, חקירות אפידימולוגיות ואמצעים נוספים, הורד מספר הנדבקים היומי מהנגיף מ-909 ל-64. לפי יניב גולדברג, הנספח הכלכלי של משרד הכלכלה והתעשייה בדרום קוריאה, חולים במצב קל פונו לבתי חולים או למרכזים רפואיים מיוחדים שהוקמו לצורך מעקב רפואי. רק מי שאובחן שלילי לקורונה והיה בעל תסמינים מסוימים היה יכול להיות בבית. בסוף מרס, הוגברו הבדיקות לנוסעים המגיעים מארצות הברית, בדומה לנעשה מול נוסעים ממדינות אחרות שבהן הייתה התפרצות משמעות של הנגיף. אזרחים ממדינת אירופה, מסין ומאיראן נדרשו לחתום ביישומון שבוחן אם יש להם תסמינים של הנגיף, כמו חום. בנוסף לכך, הוטל בידוד חובה על כל מי שמגיע מאירופה. ב-22 במרץ הודיעה הממשלה כי על הציבור להישאר בביתו ולהימנע ככל האפשר מלצאת מהבית, מדיניות שכונתה ריחוק חברתי קשיח. על פי ההודעה יש להימנע מהתקהלויות ומקיום אירועים, ולצאת מהבית רק לרכישות חיונית, לביקור רפואי או לעבודה. המעסיקים נדרשו להבטיח ריחוק חברתי במקומות עבודה על ידי עבודה מרחוק או גמישות בשעות העבודה. ב-15 באפריל, התקיימו בחירות כלליות. הקלפיות נפתחו לאחר חיטוי, והמצביעים נדרשו לעטות מסיכה ולמדוד חום עם הגעתם. כל מי שהטמפרטורה שלו נמצאה גבוהה מ-37.5 מעלות צלזיוס הועבר להצבעה בתא מיוחד. בנוסף, כל הבוחרים חויבו להשתמש בחיטוי ידיים ובכפפות פלסטיק בעת הטלת הפתקים לקלפי, ולהקפיד על מרחק של מטר אחד מכל אדם אחר. ב-20 באפריל, דרום קוריאה הקלה בהגבלות: ייפתחו קניונים, פארקים, מסלולי גולף וחלק מהמסעדות. מספר הנדבקים עמד על פחות מ-20 ביום. הומלץ שמוסדות שהוגדרו בעלי סיכון גבוה, כגון מועדונים, חדרי כושר, מוסדות אקדמיים פרטיים ובתי תפילה, יימנעו מפתיחה, בניגוד להנחיה הקודמת להשעות את פעילותם. גם מוסדות אלו נדרשו לעמוד בהנחיות למניעת הידבקות. ב-30 באפריל, דווח שלראשונה מאז פברואר, לא אותרו חולים מקומיים חדשים במדינה. נכון לשבוע הראשון של מאי, המגזר העסקי בקוריאה פעל, אם כי לא בצורה מלאה – תוך אימוץ המלצות הממשלה לקיים משטר של ריחוק חברתי (עבודה מהבית אם אפשר, מדידת חום בעבודה וכדומה). גם בתי הספר והאוניברסיטאות טרם נפתחו. האזרחים לא הוגבלו אבל נתבקשו להמעיט במפגשים וביציאות מהבית שלא לצורך עד 5 במאי. לאחר מכן ניתנו הקלות בבידוד החברתי, וזאת למרות דריכות לגל הדבקות שני שעתיד להתרחש. ב-8 במאי דווח על התפרצות שהחלה במועדוני הלילה בסיאול. מסיבה זאת, נסגרו מועדוני הלילה בבירה. היה מדובר בבליין שלכאורה הדביק, נכון ל-12 במאי 102 איש לפחות. ב-20 במאי החלו בתי הספר להיפתח מחדש בעיר אינצ'און, אך מייד נשלחו כל התלמידים הביתה לאחר ששני תלמידים אובחנו. ב-28 במאי דיווח ה-CDC הקוריאני על 79 מקרים חדשים (כולם מלבד 10 ביישוב בוצ'ון), והדבר הוביל למאות בתי ספר שנסגרו ו-838 בתי ספר אחרים שבטלו את התוכניות לפתיחה מחודשת ובמקום זאת המשיכו בלימוד מרחוק. בשל ההתפרצויות בסיאול ובמקומות אחרים, מנהל סוכנות הבריאות הקוריאנית (KCDC) ג'ונג און-קיונג אמר ביוני כי המדינה נכנסה לגל שני. עם זאת, גורם בארגון הבריאות העולמי לא הסכים עם ההערכה כי המדינה נמצאת בגל שני. באוגוסט, נעצר לי מאן-הי שעמד בראש "כנסיית שינצ'נוג'י של ישו", שגודלה היה יותר מ-200 אלף מאמינים. הואשם במעילה ובאחריות להתפרצות הגדולה ביותר במדינה, וליותר מ-5,200 נדבקים. זאת לאחר שטען כי הנגיף הוא "מעשה שטן" שנועד לעצור את גדילת הפלג. הוא נחשד שמנע את העברת המידע על החולים לחוקרים האפידמיולוגיים. כמו כן, אחרי עליה בתחלואה (בעיקר בבירה), הוחמרו הנחיות. למשל, נוכחות קהל במשחקי בייסבול וכדורגל נאסרה, זאת לאחר שהמדינה התירה נוכחות של 30% באצטדיונים; מועדוני קריוקי, מועדוני לילה וחדרי כושר נסגרו. הרשויות הורו על 12 קטגוריות עסקים בסיכון גבוה, כולל מועדוני לילה, ברים קריוקי ומסעדות בופה, אך גם מוזיאונים, להפסיק את פעילותם בסיאול, אינצ'און ובמחוז ג'יונגגי הסמוך. יתר על כן, הרשויות אסרו על התכנסויות פנים של יותר מ-50 אנשים, ועל חוצות של יותר מ-100. ב-11 באוקטובר החלו הקלות ובהן הפעלת אירועי ספורט. ב-19 בנובמבר, החמירה הממשלה את הנחיות המניעה ביום חמישי לקראת בחינות הכניסה השנתיות למכללות ב-3 בדצמבר, וראש הממשלה צ'ונג סיי-קיון קרא לבטל את כל המפגשים החברתיים, אך ברים, מועדוני לילה, שירותי דת ואירועי ספורט המשיכו להיות מורשים עם מגבלות נוכחות. הוחמרו מגבלות ריחוק חברתי בסיאול. בדצמבר, הודיעו הרשויות כי בסיאול יחולו מגבלות נוספות כגון סגירת מוסדות וחנויות בשעה 21:00, והפחתה של תנועת התחבורה הציבורית ב-30% בערבים. כעבור 10 ימים, נסגרו בתי הספר בבירה. בהמשך מגבלת ההתקהלות (הפרטית) הוחמרה מ-9 ל-4 בבירה ומסביבה בין 23 בדצמבר ל-3 בינואר 2021. מחוץ לאזור סיאול, הומלץ להימנע מהתקהלות של 4 במפגשים פרטיים. ירידה בתחלואה החלה במהלך ינואר. באמצע פברואר היו הקלות כשבאזור סיאול ההנחיות נשארו מחמירות יותר. במסגרתן, מועדוני לילה נפתחו מחדש והוארכו שעות הפעילות של עסקים אחרים. במרץ נפתחו בתי ספר בסיאול. באפריל, הם נסגרו. במאי, רמת ההתקהלות המותרת הוגבלה ל-5. לאור עליה חדה בתחלואה בסוף יוני, מטרופולין סיאול עבר לרמת ההגבלות הגבוהה ביותר. עד אז מטרופולין סיאול היה מוגדר ברמה 2, שבה נאסרו התקהלויות של יותר מ-4 אנשים וארוחות במסעדות אחרי השעה 22:00. מעתה נאסרו התקהלויות של יותר מ-2 אנשים אחרי השעה 18:00, וחובת עטיית המסכות חזרה - גם למחוסנים. המדינה סבלה מעליה בספטמבר ובאוקטובר החלה ירידה. באוקטובר, קוריאה הדרומית הודיעה שהיא מסירה את הגבלות ההתקהלות עם העלייה במספר המתחסנים, ועוברת למדיניות של "חיים לצד הקורונה". המדינה תכננה לחזור בהדרגתיות לשגרה, ועל פי התוכנית המשק ייפתח במלואו בנובמבר, כש-80% מהאוכלוסייה הבוגרת תהיה מחוסנת. בנובמבר הושק תו ירוק במקומות בסיכון גבוה, כגון חדרי כושר, סאונות וברים. במקביל היו הקלות. במקביל התמודדה עם עליה בנובמבר וקידמה חיסון במנת דחף. בדצמבר נמשכה העלייה החדה. התקהלות צומצמה ל-6 בסיאול (ו-8 מחוץ לה) כשקודם לכן הותרה התקהלות של 10. הקשחה נוספת בהנחיות קרתה באמצע דצמבר. בשלבי דצמבר נרשמה ירידה בהדבקה. הממשלה אמרה שההגבלות הנוכחיות כמו מגבלה של ארבעה אנשים על התכנסויות פרטיות ועוצר ב-21:00 על מסעדות ובתי קפה יימשכו לפחות עד 16 בינואר 2022. לאחר מכן, הייתה עלייה חדה בתחלואה. היו עומסים במערכי האשפוז. התחלואה החדה החלה לרדת בסוף מרץ. כמעט כל אמצעי ההתרחקות החברתיים בוטלו באפריל כל דרישות עטייתהמסכה בחוץ הוסרו בספטמבר. במלחמה מול הנגיף, קוריאה הדרומית השתמשה בבדיקות מרובות, החלוצה בשימוש במתחמי הבדק וסע וכן בין החלוצות במעקב אזרחי. במהלך המגפה, נדרשו האזרחים הדרום-קוריאנים הנגועים להיכנס לבידוד מיידי במתקנים ממשלתיים. הטלפונים הניידים שלהם וכן כרטיסי אשראי שומשו כדי לעקוב אחר צעדיהם המוקדם ולראות האם הדביקו אחרים. אלו אשר היו קרובים בדרך כזו או אחרים לאנשים הנגועים, קיבלו התראה לטלפונים הניידים וכן מידע אחר צעדיהם של הנגועים. לפי האפידמיולוג צ'ון ביונג-צ'ול מאוניברסיטת קוריאה, חולים בסיכון נדרשים להגיע מיידית לבית החולים. אנשים עם תסמינים קלים הועברו למתקני ציבור שם הם יקבלו טיפול רפואי וביקורת. עוד הוא הוסיף, שחולים שהבריאו נחשבים אלו שקיבלו תשובה שלילית פעמיים. כל מי שהיה קרוב לאדם נגוע ושיש לו סימפטומים נדרש לבידוד של שבועיים. כוחות ניטור בודקים בכל יומיים האם הנגועים נשארים בבתיהם, וכיצד מתפתחים אצלם הסימפטומים. לכל האנשים שבבידוד הותקנה אפליקציה שמתריעה הם יוצאים מחוץ לתחום הבידוד. הקנס על יציאה מהבידוד הוא מהגבוהים בעולם, עד כ-2,500 דולר. בנוסף לשימוש בבדיקות מרובות, מעקב ובידוד, היה שימוש בריחוק חברתי. דרום קוריאה הגדירה שלושה שלבי מדיניות של ריחוק חברתי: ריחוק חברתי קשיח/אינטנסיבי (22 במרץ 2020 עד 20 באפריל), ריחוק חברתי עם גמישות מסוימת (20 באפריל עד 5 במאי) וריחוק בחיי היום-יום (מ-6 במאי והלאה). המדינה קבעה ארבעה מדדים לעניין החלטה על הגבלות או הקלות נוספות: מספר החולים החדשים היומי, שיעור החולים שמקור ההדבקה שלהם אינו ידוע, שיעור החולים החדשים שהתגלו במהלך הבידוד, המספר והגודל של צברי ההתפרצויות (outbreak cluster). בהודעה מ-12 במאי נכתב שהרשויות המתאימות ומומחים יעריכו אחת לתקופה את הסיכון ויפעלו לשמר ממוצע של פחות מ-50 חולים ביום, פחות מ-5% מהחולים שמקור ההדבקה שלהם אינו ידוע, הידבקות של %80 מהחולים החדשים במהלך תקופת הבידוד ויביאו בחשבון של מוקדי הדבקה.. בנובמבר 2020, פורקו שלושת השלבים לשלב 1, 1.5, 2, 2.5 ו-3. הממשלה חילקה את האומה לשבעה אזורים, כאשר השלב בכל אזור נקבעה על סמך המספר הממוצע של נדבקים יומיים בשבוע. התחסנות האוכלוסייה והתו הירוק היו כלי נוסף שנוצר בשנת 2021. ב-10 במרץ, CNN ראיינו את שר הבריאות פארק נהונג-הו. פארק התייחס בזהירות לכך שקוריאה הדרומית "עברה את השיא", אך יש חשש לגל שני. עד ל-10 במרץ, הממשלה ביצעה מעל 190,000 בדיקות, ויכולה לבדוק עד כ-15,000 איש ביום. פארק הוסיף את דעתו כיצד על המערב להתמודד עם הנגיף, וכיצד שיתופי פעולה בין המדינות יוכלו להיות הכרחיים במקרה של סגר. הרשויות בקוריאה הדרומית יצרו שני מתקנים חדשים - הראשון לחולי הקורונה במצב קשה, והשני לאלו אשר סובלים מסימפטומים בלבד. מדיה וקבצים בנושא מגפת הקורונה בקוריאה הדרומית בוויקישיתוף קורונה בקוריאה: על ספידים ובהפצה רוחנית, בבלוג "הקוריאנים", ב-28 בפברואר 2020 המלחמה בקורונה Gangnam Style, איציק יונה בבלוג "הקוריאנים", ב-10 במרץ 2020 מעיין גוטנמכר, ‏איך דרום קוריאה מצליחה להילחם בנגיף הקורונה?, באתר ‏מאקו‏, 15 במרץ 2020 וול סטריט ג'ורנל, ‏כולם מדברים על בדיקות הקורונה של דרום קוריאה. כך זה עבד בשטח, באתר גלובס, 19 במרץ 2020 רוני לינדר, רק לפני חודש היא היתה מוקד ההתפרצות הגדול בעולם מחוץ לסין - איך התהפכה המציאות?, באתר TheMarker‏, 14 באפריל 2020 פלורה קוך דבידוביץ', מרב פלג-גבאי, רוני בלנק, תוכניות להקלת ההגבלות שהטילו מדינות שונות במטרה להתמודד עם מגפת הקורונה, מרכז המידע של הכנסת, ב-15 במאי 2020 עדי זריפי, ‏גם בצל ההתפרצות החוזרת – העולם צריך להמשיך ללמוד מדרום קוריאה, באתר ‏מאקו‏, 18 במאי 2020 כך עוצרים מגפה בלי סגר: הכירו את היחידות המובחרות לחקירות אפידמיולוגיות, באתר TheMarker‏, 26 ביולי 2020 South Korea finds creative ways to fight Covid-19, בFrance 24, דצמבר 2020 מתיו קמפבל והיסו לי, בלומברג ביזנסוויק, המדינה שלמדה לחיות עם קורונה, באתר TheMarker‏, 11 בינואר 2021 I've been in Covid quarantine in South Korea, גארדיאן, 5 בפברואר 2021 COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל איציק יונה, קורונה בקוריאה: על ספידים ובהפצה רוחנית, באתר "הקוריאנים" - המדריך לקוריאה, ‏10 במרס 2020 Lee Han-soo, COVID-19 patients soar to 204 in Korea, koreabiomed, ‏21 בפברואר 2020 עמית ולדמן, ‏העולם משתאה: כך דרום קוריאה הצליחה "לשטח" את עקומת הקורונה, באתר ‏מאקו‏, 26 במרץ 2020 רוני לינדר, רק לפני חודש היא היתה מוקד ההתפרצות הגדול בעולם מחוץ לסין - איך התהפכה המציאות?, באתר TheMarker‏, 14 באפריל 2020 אפילו טראמפ ביקש עזרה: ההצלחה של דרום קוריאה במאבק בקורונה, באתר וואלה, 25 במרץ 2020 תוכנית להקלת ההגבלות שהטילה קוריאה (החל מעמ' 46), באתר מרכז המידע של הכנסת, ‏14 במאי 2020 בקוריאה הדרומית יצאו להצביע בצל קורונה, באתר וואלה, 15 באפריל 2020 דרום קוריאה מקלה בהגבלות: ייפתחו קניונים, פארקים, מסלולי גולף וחלק מהמסעדות, באתר כלכליסט, 20 באפריל 2020 רויטרס‏, לראשונה זה חודשיים: אפס נדבקים חדשים מקורונה בדרום קוריאה, באתר וואלה, 30 באפריל 2020 איציק יונה, גיי קוריאני נכנס לבר. עדכון קורונה שבועי מקוריאה, באתר "הקוריאנים" - המדריך לקוריאה, ‏8 במאי 2020 Covid-19: S.Korea braces for second wave after club-hopping man contracts virus | The Star, www.thestar.com.my כמעט 200 אלף נדבקו ברוסיה. פוטין: "אנו בלתי-מנוצחים", באתר ynet, 9 במאי 2020 עמית ולדמן, ‏ההתפרצות במועדוני הלילה: מבצע לאיתור הנחשפים לחולה הקורונה, באתר ‏מאקו‏, 12 במאי 2020 Julia Hollingsworth and Jake Kwon CNN, Children are going back to school in Asia. But it's not without difficulties, CNN Rhea Mahbubani, Hundreds of schools in South Korea reopened, only to close again as the country sought to avoid a spike in coronavirus cases, Business Insider 'Our forecast was wrong': South Korea says it's in the middle of a coronavirus second wave, www.abc.net.au, ‏22 ביוני 2020 (באנגלית) "South Korea confirms second wave of coronavirus". BBC News (באנגלית בריטית). 2020-06-22. נבדק ב-2020-08-01. דרום קוריאה עצרה את מנהיג הכנסייה שממנה התפשטה הקורונה, באתר וואלה, 1 באוגוסט 2020 אנדרו יאונג, ‏דרום קוריאה מחמירה הנחיות לאחר עלייה משמעותית במספר הנדבקים, באתר גלובס, 19 באוגוסט 2020 "South Korea tightens Covid-19 curbs amid warning of new 'crisis'". BBC News (באנגלית בריטית). 2020-08-19. נבדק ב-2020-11-16. Shin, Hyonhee (2020-10-11). "South Korea eases social distancing curbs amid COVID-19 downtrend". Reuters (באנגלית). נבדק ב-2020-11-16. Lee, Joyce (2020-11-21). "South Korea's COVID third wave may be largest if not curbed, says official". Reuters (באנגלית). נבדק ב-2020-11-22. Smith, Josh (2020-11-22). "South Korea mulls tighter coronavirus rules as infections stay high". Reuters (באנגלית). נבדק ב-2020-11-22. בחריין: אושר השימוש בחיסון נגד נגיף הקורונה של פייזר, באתר כלכליסט, 4 בדצמבר 2020 החל החיסון בארה"ב: המתחסנת הראשונה - אחות במרכז רפואי יהודי בניו יורק, באתר כלכליסט(הקישור אינו פעיל) Shin, Josh Smith, Hyonhee (2020-12-21). "South Korea's capital to ban gatherings larger than four as coronavirus deaths rise". Reuters (ביפנית). נבדק ב-2020-12-21. Ock Hyun-ju, (Q&A) Ban on gatherings of 5 or more people explained, The Korea Herald, ‏22 בדצמבר 2020 "South Korea to Ease Social Distancing to Help Small Business". Bloomberg.com (באנגלית). 2021-02-13. נבדק ב-2021-02-13. 우재연, (LEAD) A year into pandemic, new school year starts amid hopes, concerns, Yonhap News Agency, ‏2021-03-02 (באנגלית) Shin, Hyonhee (2021-04-09). "South Korea orders closure of nightclubs, karaoke bars amid concern over fourth COVID-19 wave". Reuters (באנגלית). נבדק ב-2021-04-15. Level 2 Social Distancing for Three More Weeks Until May. 02 -, 서울시 영문, ‏2021-03-12 (באנגלית אמריקאית) Tired of ‘unending’ restrictions, Koreans’ quarantine observance loosens, KBR, ‏2021-05-24 (בקוריאנית) Agencies, South Korea raises Covid restrictions to highest level in Seoul, the Guardian, ‏2021-07-09 (באנגלית) ה"דלתא" מכה באסיה: הגבלות מחמירות בדרום קוריאה, ביפן ובאוסטרליה, באתר ‏מאקו‏, 9 ביולי 2021 No Permission to Dance: South Korea Covid rules enforce slower music in gyms, the Guardian, ‏2021-07-12 (באנגלית) הקורונה בעולם: שיא תחלואה בדרום קוריאה, יפן נערכת לביטול מצב החירום, באתר מעריב אונליין, 24 בספטמבר 2021 עמית ולדמן, ‏"תו ירוק" במשק, הסרת הגבלות וחיסונים: כך מתמודדים בעולם עם זן הדלתא, באתר ‏מאקו‏, 20 באוקטובר 2021 Smith, Josh; An, Sunghyuk (2021-11-01). "S.Korea eases curbs, imposes vaccine passports in 'living with COVID-19' campaign". Reuters (באנגלית). נבדק ב-2021-11-15. Kim Arin, Korea sees record-high ICU admissions for COVID-19 for third day in row, The Korea Herald, ‏2021-11-12 (באנגלית) Cha, Sangmi (2021-11-10). "S.Korea urges COVID-19 booster shots, as severe cases hit record". Reuters (באנגלית). נבדק ב-2021-11-15. Kim Arin, Korea offering COVID-19 booster to people age 50 and up, J&J recipients, The Korea Herald, ‏2021-10-28 (באנגלית) South Korea hospitals under intense pressure amid record 7,175 Covid cases in a day, the Guardian, ‏2021-12-08 (באנגלית) Katie Wermus, South Korea tightens COVID restrictions, unvaccinated told to eat alone at restaurants, Newsweek, ‏2021-12-16 (באנגלית) COVID-19: S Korea limits gatherings as COVID-19 cases surge - Taipei Times, www.taipeitimes.com, ‏2021-12-17 Live updates: South Korea extends social distancing rules, AP NEWS, ‏2021-12-30 (באנגלית) Deutsche Welle (www.dw.com), COVID digest: South Korea cases hit new record, PM calls for calm | DW | 23.02.2022, DW.COM (באנגלית בריטית) מגפת הקורונה: עדכונים אחרונים, באתר מגפת הקורונה: עדכונים אחרונים, ‏2022-04-03 A. B. C. News, South Korea's COVID-19 deaths strain crematories, hospitals, ABC News (באנגלית) https://m.koreatimes.co.kr/pages/article.asp?newsIdx=338813 https://www.koreaherald.com/view.php?ud=20221223000178 עודד כרמלי, בכמה מדינות באסיה בלמו את הנגיף. איך הם עשו את זה?, באתר הארץ, 25 במרץ 2020 The Virus Can Be Stopped, The New York Times, ‏23 במרץ 2020 Dennis Normile, Coronavirus cases have dropped sharply in South Korea. What’s the secret to its success?, science magazine, ‏17 במרץ 2020 S. Korea Unveils 5-level Social Distancing Scheme, world.kbs.co.kr (באנגלית) Yonhap, PM announces new 5-level social distancing scheme, The Korea Herald, ‏1 בנובמבר 2020